Twitter enllénase de sofitos al uvieín que coló del bar al ver les mazcarines cola bandera d’España
#000001
Un veceru entraba’n chigre con unos collacios cola sana intención d’almorzar tranquilamente. Tres de la barra aguardábenlu mazcaraos d’aspeutu inquietante, ocultos tres d’una bandera que, representa represión, facismu, la drecha más española y retrógrada. La reación ye la más sensata: colar del bar y dir a otru
#000002
Esa ye la cenciella hestoria, asocedía na Avda Galicia d’Uviéu y tuiteá el 6 de Xunetu pol so protagonista -que se presenta en redes comu Formícido- y que tien ya más de 700 retuits, 2’6 millones de “préstame” y centenares de comentarios.
#000003
El so tuit entama una reaición en cadena na que cientos de persones reconocen facer lo mesmo o se planteguen entamar a facelo, persones que saben que los símbolos tienen un significáu y que sí, importa, una bandera monárquica d’España en focicu nun ye un detalle aneudóticu nin un orniu, ye una declaración de principios ya intenciones que cualisquiera con un pocu de cultura puede lleer.
#000004
La importancia del fechu radica na toma de conciencia de que se pue facer daqué al respeutu, nun se tien porque aceutar comu “normal” o “inevitable”‘l convivir colos símbolos de los que son y fueron violentos represores de les llibertaes, acérrimos odiaores de tolo asturiano, xabaces defensores de les desigualdaes.
#000005
Cómo señala un de los munchos tuits que retruquen a Formícido, naide tien porque tener nel so establecimientu símbolos que defendan el racismu, la xenofobia, el machismu, el clasismu... y si los tien, lo mínimo que podemos facer ye nun entrar, nun consumir y amosar publicamente la nuesa disconformidá cola esibición pública d’estos.
#000006
Poro, yo declarome publicamente comu una de les persones que refuguen el contautu colos portaores d’estanquera y xuno la mio voz a la de tolos que proclamen #conbanderadespañanon.
#000007
Dexa una rempuesta Cancelar a resposta
#000009
La so direición de corréu lleutrónicu nun sedrá espublizada. Los campos precisos tan marcaos *
#000010
Save my name, email, and website in this browser for the next time I comment.
#000011
Este sitio emprega Akismet para reducir o spam. Aprende como se procesan os datos dos teus comentarios.
#000013
Nun volverá disparar na Descarga fasta que nun lo puean facer les cangueses
Patochaes, abellugos y perles cultivaes...
#000014
Nun volverá disparar na Descarga fasta que nun lo puean facer les cangueses
#000015
Patochaes, abellugos y perles cultivaes...
#000016
Empreses y profesionales pol Asturianu
#000017
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000018